Sotsiaalministeerium on Eesti sotsiaal-, tervise- ja tööpoliitika eestvedaja.
Meie põhieesmärk on, et Eesti inimestel oleks siin hea elada - tagatud oleks sotsiaalne kaitse, mis annab kindlustunde tuleviku suhtes ja võimaluse elada inimväärselt kogu elu. Tegutseme selle nimel, et tõsta tervena elatud eluiga ja tööhõive määra ning suurendada laste ja perede heaolu, soodustades seeläbi laste sünde.
2018. aasta muudatused sotsiaalministeeriumi haldusalas
2018. aastal on lapsetoetuse suurus pere esimese ja teise lapse kohta 55 eurot ning 1. märtsist 2018 makstakse kolmikute ja enamaarvuliste mitmike toetust, mis on 1000 eurot kuus ühele vanemale kuni laste 18-kuuseks saamiseni. Kümned tuhanded inimesed pääsevad kiiremini arsti juurde.
Tänapäeva poliitikakujundamisel on suur osa kodanikel ja kodanikuühendustel. Heas poliitikakujundamises saab kaasa rääkida nii kodanik, valitsusväline partner kui ekspert ja toimib erinevate riigiasutuste koostöö. Osapoolte osalemine otsuste tegemisel annab võimaluse teada saada, keda ja kuidas mingi otsus mõjutab.
EV 100. sünnipäeva tähistamise ettevalmistuste koordineerimiseks on Vabariigi Valitsuse korraldusega moodustatud valitsuskomisjon, mille juht on peaminister. Riigikantselei juurde on loodud EV100 juhtrühm ja EV100 korraldustoimkond, kelle ülesandeks on sünnipäeva korraldamine koos Eesti rahvaga. Kontaktid »
Riina Sikkut on Eesti Vabariigi tervise- ja tööminister alates 2. maist 2018.
2017. aasta algusest töötas Riina Sikkut Riigikantselei strateegiabüroo sotsiaal- ja tervisepoliitika nõunikuna
Aastatel 2011–2017 oli Sikkut Poliitikauuringute Keskuse Praxis tervisepoliitika programmi analüütik ja programmijuht aastatel 2012-2013. Praxises töötas Sikkut ka varemalt uurimisassistendina 2003.-2004. ja 2005. aastal.
Aastatel 2008–2009 töötas Sikkut Swedbankis
Aastatel 2005-2008 töötas Riina Sikkut Rahandusministeeriumis
12. jaanuaril 1983. aastal sündinud Sikkut on lõpetanud Vinni-Pajusti Gümnaasiumi. Bakalaureusekraadi omandas Sikkut Tartu Ülikoolis majanduse erialal. Tal on 2010. aastast tervisepoliitika teadusmagistri kraad Londoni Ülikoolist Suurbritanniast.
Tervise- ja tööministri vastutusvaldkonnas on
Tervise- ja tööministri vastutusvaldkonda kuuluvad
rahvatervis,
tervishoid,
ravimid,
meditsiiniseadmed,
tööhõive,
töötuskindlustus,
töösuhted,
töökeskkond,
võrdne kohtlemine,
naiste ja meeste võrdõiguslikkus.
Ravimiamet,
Terviseamet,
Tööinspektsioon,
Tervise Arengu Instituut,
Eesti Haigekassa,
Eesti Töötukassa,
SA Põhja-Eesti Regionaalhaigla,
SA Viljandi Haigla,
SA Hiiumaa Haigla,
SA Jõgeva Haigla,
SA Haapsalu Neuroloogiline Rehabilitatsioonikeskus,
SA Tartu Ülikooli Kliinikum,
SA Sillamäe Narkorehabilitatsioonikeskus.
Tervise- ja tööminister on Eesti Haigekassa nõukogu esimees ja Töötukassa nõukogu liige.